شەفەق نیوز/ میدیایل راگەیانن ئەمریکا،
ئمڕوو پەنجشەممە، خەوەردان لە کوشیان پیاویگ عراقی، دویای پەلاماریگ چەکدار لەبان دوکانەگەی
لە شار شیکاگۆ لە ویلایەت ئیلنۆی، و کامیرایل چەودیری نشان بکوشەگە دان ک دەمچەوی وە
دەمامەک پزشکی پووشیە.
تووڕ CBS  شیکاگۆ وت: پیاویگ عراقی لە گەڕەک وێست ریدج لە شار شیکاگۆ نیشتیە، وە پەلاماریگ
چەکدار لەلایەن کەسیگ کوشیایە، دویای ئەوە ک دوکانەگەی کەفتە وەر دزیکردن.
تووڕوگە وتیش: تەقەکردن لەناو دوکان ( J & K Food & Liquor)
بوی، و سەلیم خەمو لە تەمەن ٦٦ ساڵە لەناوی کوشیا.
پارچە ڤیدیۆی کامیرایل چەودیری نشان ئەو
کابرا دەێد ک پەلامارەگە جیوەجی کەێد و وە کووڵ پایسکل تیەێد، ئیجا چوودە ناو دوکانەگە،
دویای کەمتر لە نیم خولەک وە زوی دەرچوود.
کابراگە مەوقەی وایینی مۆبایلەگەی لەلی
کەفێد، و پۆلیس وت: خاوەن دوکانەگە تەقە لەلی کریا، و ئەوەیش تەقە لە کابرا کرد، و
دیارە ک زەخمداری نەکردیە.
تووڕوگە ئویشێد: خەمو، ئەو کووچبەر پەنابەرە
لە عراق، پلان دانایە لە مانگ ئایندە خانەنشین بوود.
کابرای پەلاماردەر لەو شوینە وای و هویچیگ
وەپی نەکریا بدزێد، و تووڕەگە لە زوان کوڕ سەلیم خەمو قوربانی وت: باوگم دڵنەرم و رەنجدەر
بوێ، ک جویر پەنابەریگ لە ستەم لە عراق دەرچگ، تا ژیانیگ خاستە ئەرا خانەوادەی دروس
بکەێد، باوجی ئەو دوکانە بڕوانامەس لەبان کار راسگوی، و فرە شانازی وەو هەمکە سەختیە
کرد ک وەخاتر خانەوادەگەی کیشایە.
خەمو سێ کوڕ و هەفت نەوە دیرێد.
